**47.§**

**Par Inetas Tamanes atbrīvošanu no Ogres novada pašvaldības**

**Ogres 1.vidusskolas direktores amata**

(A.Pūga)

 Izskatot Ogres novada pašvaldības domes priekšsēdētāja vietnieces Inetas Tamanes 01.12.2015. iesniegumu (reģistrēts pašvaldībā ar Nr.1-22/973) par atbrīvošanu no Ogres 1.vidusskolas direktores amata un pamatojoties uz Darba likuma 100.panta pirmo daļu, likuma par “Par pašvaldībām” 21.panta pirmās daļas 9.punktu un Izglītības likuma 17.panta trešās daļas 2.punktu,

**balsojot: PAR –** 15 balsis (A.Mangulis, E.Helmanis, I.Vecziediņa, D.Širovs, M.Siliņš, Dz.Mozule, E.Dzelzītis, E.Bartkevičs, V.Gaile, R.Javoišs, L.Strelkova, V.Pūķe, J.Laizāns, S.Kirhnere, M.Legzdiņš), **PRET –** nav, **ATTURAS –** nav,

*(I.Tamane balsošanā nepiedalās, pildot likumā “Par interešu konflikta novēršanu valsts amatpersonu darbībā” paredzētos lēmumu pieņemšanas ierobežojumus)*

Ogres novada pašvaldības dome **NOLEMJ:**

1. Atbrīvot **Inetu Tamani** no Ogres novada pašvaldības Ogres 1.vidusskolas direktores amata **ar 2016.gada 4.janvāri** (pēdējā darba diena), izbeidzot darba tiesiskās attiecības saskaņā ar Darba likuma 100.panta pirmo daļu – darbinieka uzteikums.
2. Uzdot Ogres novada pašvaldības izpilddirektoram Pēterim Dimantam organizēt Ogres novada pašvaldības Ogres 1.vidusskolas materiālo vērtību un dokumentācijas pieņemšanu no Inetas Tamanes un nodošanu Ogres novada pašvaldības Ogres 1.vidusskolas direktora pienākumu izpildītājai Irēnai Pupčenokai ar pieņemšanas – nodošanas aktu līdz 2016.gada 4.janvārim.
3. Ar 2016.gada 5.janvāri Ogres novada pašvaldības Ogres 1.vidusskolas direktora vietniecei Irēnai Pupčenokai turpināt pildīt Ogres novada pašvaldības Ogres 1.vidusskolas direktora amata pienākumus uz vakantā Ogres novada pašvaldības Ogres 1.vidusskolas direktora amata laiku, nosakot uz šo laiku 1 darba slodzi un amatalgu **EUR 1550,-** (viens tūkstotis pieci simti piecdesmit *eiro*) apmērā, saskaņā ar Ogres novada pašvaldības domes 2015.gada 17.septembra lēmumu “Par Ogres novada pašvaldības vispārējās, interešu un profesionālās ievirzes izglītības iestāžu vadītāju un pirmsskolas izglītības iestāžu vadītāju un viņu vietnieku amatalgām” (protokols Nr.15; 45.§).
4. Ogres novada pašvaldības centrālās administrācijas „Ogres novada pašvaldība” Administratīvā departamenta Personālvadības nodaļas vadītājai Antrai Pūgai saskaņot ar Izglītības un zinātnes ministriju Ogres novada pašvaldības domes pieņemto lēmumu un izsludināt konkursu uz vakanto Ogres novada pašvaldības Ogres 1.vidusskolas direktora amatu līdz 2016.gada 31.maijam.
5. Ar 2016. gada 4.janvāri atzīt par spēku zaudējušuOgres novada pašvaldības domes 2014.gada 15.maija lēmumu “Par Inetas Tamanes atbrīvošanu no Ogres 1.vidusskolas direktores amata” (protokols Nr.11; 2.§).
6. Kontroli par lēmuma izpildi uzdot Ogres novada pašvaldības domes priekšsēdētājam Artūram Mangulim.